Viite

# Huomautuksia käytöstä

## Suojus

- Sulje SD-muistikorttipaikan suojus hyvin.

- Älä avaa/sulje monitoimiliitännän suojusta, kun käytät taulutietokonetta ulkona tai märillä, hikisillä tai hiekkaisilla käsillä.Hiekan tai veden joutuminen taulutietokoneen sisään voi aiheuttaa toimintahäiriöitä.

- Pidä monitoimiliitännän suojus poissa pienten lasten ulottuvilta, jotta nämä eivät vahingossa niele sitä.

- Taulutietokoneen roiskeenkestävyys*1 vastaa IPX4-luokkaa (Suojaus vesiroiskeita vastaan) standardin IEC 60529 (Koteloinnin tarjoama suojausaste (IP-koodi)) mukaan mutta se ei ole täysin vedenpitävä. Älä käytä taulutietokonetta vedessä tai roiskuta paljon vettä sen päälle. Jos laitetta käytetään väärin, vettä voi päästä taulutietokoneen sisälle ja se voi aiheuttaa tulipalon, sähköiskun tai toimintahäiriöitä [Tietoja].

*1 Roiskeen kestävyys koskee puhdasta vettä ja vesijohtovettä. Roiskeenkestävyys toimii, kun taulutietokone on telineessä, kuten Sony-taulutietokoneteline (SGPDS4, myydään erikseen, ei saatavilla kaikissa maissa /kaikilla alueilla), ja kun kaikki suojukset on täysin suljettu.

## Taulutietokoneesta huolehtiminen

- Puhdista kotelo pehmeällä, kuivalla tai miedolla pesuaineliuoksella kevyesti kostutetulla liinalla. Älä käytä pesuaineliuosta kosketusnäytön puhdistamiseen. Älä käytä hankaavaa tyynyä, hankauspulveria tai liuotinta kuten alkoholia tai bensiiniä, koska nämä voivat vahingoittaa taulutietokoneen pintaa.

- Jos taulutietokone altistuu kosteudelle, kuten sateelle tai sumulle, pyyhi taulutietokone pehmeällä, kuivalla liinalla. Älä kuivaa uunissa tai kuivaajalla.

- Puhdista sisäänrakennetun kameran objektiivi puhallinharjalla tai pehmeällä harjalla. Jos objektiivi on erittäin likainen, pyyhi se pehmeällä, kuivalla liinalla. Älä hankaa objektiivia, koska se on herkkä paineelle.

## Käyttöympäristö

- Älä käytä taulutietokonetta kuumassa ympäristössä (noin 35 °C tai enemmän) tai kylmässä ympäristössä (noin 5 °C tai vähemmän) tai kosteassa paikassa kuten kylpyhuoneessa tai saunassa äläkä jätä taulutietokonetta sellaiseen ympäristöön. Jos käytät taulutietokonetta edellä kuvatussa ympäristössä tai jätät sen sellaiseen, taulutietokone voi sammua automaattisesti piirien suojaamiseksi.

- Älä siirrä taulutietokonetta suoraan kylmästä paikasta lämpimään paikkaan. Nopea lämpötilan muutos voi saada kosteutta tiivistymään taulukoneen sisälle. Jos näin käy, jätä taulutietokone huonelämpötilaan kuivumaan ennen käyttöä.

## Näytedata

- Taulutietokoneeseen on asennettu tehtaassa näytedataa, jotta voit kokeilla musiikkia, videoita, valokuvia ja kirjoja. Poistettuja näytetietoja ei voi palauttaa. Huomaa, että Sony ei tarjoa uusia näytteitä poistettujen tilalle.