Tehtävä

# Wi-Fi-yhteyden muodostaminen

Aseta taulutietokoneen Wi-Fi-yhteys, jotta voit muodostaa Internet-yhteyden. Kytke taulutietokone Wi-Fi-reitittimeen (tukiasemaan) tilanteeseen sopivalla tavalla: kodissa, toimistossa, käyttämällä julkista langatonta palvelua jne.

1. Napauta [ Sovellukset ja widgetit] - [ Asetukset] - [Wifi].

Havaitut Wi-Fi-verkot luetellaan näytön oikealla sivulla.

Näyttö | Kuvaus
1 | Verkon SSID | Langattoman verkon nimi.
2 | Suojaus | Wi-Fi-reitittimen suojauskäytäntö.
3 | Suojauksen saatavuus | Kun käytetään suojattua Wi-Fi-reititintä, näytön oikeassa alakulmassa näkyy lukkokuvake.

1. Määritä Wi-Fi-asetus jollain seuraavista tavoista.

- Muodosta yhteys painamalla Wi-Fi-reitittimen WPS-painiketta:

Jos käytät WPS-yhteensopivaa Wi-Fi-reititintä, paina WPS-painiketta, jolloin yhteys- ja suojausasetukset määritetään automaattisesti.

- Yhteyden muodostaminen Wi-Fi-verkkoluettelosta:

Jos olet kotona tai käytät julkista langatonta palvelua, yhdistä taulutietokone johonkin Wi-Fi-verkkoluettelossa näkyvään verkkoon.

Vihje

- Jos haluamaasi verkkoa ei näytetä vaiheessa 1, napauta (Asetukset-valikko) - [Etsi] näytön oikeassa yläkulmassa.

- Jos Wi-Fi-toiminto otetaan käyttöön Wi-Fi-verkkoyhteyden ollessa käytettävissä, taulutietokone muodostaa automaattisesti yhteyden, jos samaan verkkoon on muodostettu yhteys aikaisemmin.

Huomautus

- Kaikki Wi-Fi-reitittimeen liittyvät mahdolliset tietoliikenne- ja yhteysmaksut ovat asiakkaan vastuulla.

- Katso lisätietoja verkon SSID:stä ja suojauskäytännöstä Wi-Fi-reitittimen mukana toimitetuista käyttöohjeista.

- Kun muodostat yhteyttä julkiseen langattomaan palveluun, katso ohjeita palveluntarjoajan sivustolta jne.

Läheisiä aiheita
Wi-Fi-toiminnon ottaminen käyttöön/poistaminen käytöstä
Yhteyden muodostaminen painamalla Wi-Fi-reitittimen WPS-painiketta
Yhteyden muodostaminen Wi-Fi-verkkoluettelosta
Wi-Fi-yhteyden tarkistaminen
Huomautuksia Wi-Fi-toiminnon käytöstä
Huomautuksia taulutietokoneen käsittelemisestä