Viite

# Huomautuksia Bluetooth-toiminnon käytöstä

- Paikalliset määräykset voivat rajoittaa Bluetooth-laitteiden käyttöä joissakin maissa tai joillakin alueilla.

- Bluetooth-toiminto ei ehkä toimi kaikkien laitteiden kanssa valmistajasta tai laitteessa käytetystä ohjelmistoversiosta riippuen. Tarkista Bluetooth-laitteen järjestelmävaatimukset ennen sen ostamista.

Bluetooth-laitteet vaativat todentamista (laiteparin muodostamista) ennen yhteyden muodostamista toisen laitteen kanssa. Suorita todentaminen ennen yhteyden muodostamista sellaisen laitteen kanssa.

- Bluetooth-laitteet toimivat 2,4 GHz:n kaistalla, jota käyttävät monet erilaiset laitteet. Bluetooth-laitteet käyttävät siksi tekniikkaa muiden samaa kaistaa käyttävien laitteiden aiheuttamien häiriöiden eliminoimiseksi. Häiriöt voivat silti aiheuttaa hitaamman tiedonsiirtonopeuden, pienentää verkon kantoaluetta tai aiheuttaa tietoliikennekatkoksia.

- Tiedonsiirtonopeudet ja verkon kantoalue voivat vaihdella seuraavien olosuhteiden mukaan:

- Laitteiden välinen etäisyys

- Mahdolliset esteet laitteiden välillä

- Ympäristö (seinämateriaalit jne.)

- Laitekokoonpano

- Käytettävä ohjelmisto

- Signaaliolosuhteet

- Tietoliikenne voi katketa tietyissä signaaliolosuhteissa.

- Häiriöitä voi ilmetä, jos sekä Bluetooth-toiminto että 2,4 GHz:n Wi-Fi-toiminto ovat käytössä. Siitä voi seurata hitaampi tiedonsiirto ja muita ongelmia.

- Suuret tiedostot voivat joskus vioittua siirron aikana Bluetooth-standardin rajoituksista ja signaalioloista johtuen.

- Useiden Bluetooth-laitteiden yhdistäminen taulutietokoneeseen voi aiheuttaa kanavan ruuhkautumista, joka voi heikentää laitteen toimintaa. Tämä on normaalia Bluetooth-tekniikan kanssa eikä ole merkki virhetoiminnosta.

- Video ja ääni eivät ehkä ole synkronoituja, jos toistat videoita taulutietokoneella ja ääni toistetaan kytketystä Bluetooth-laitteesta. Näin käy usein Bluetooth-tekniikan kanssa eikä se ole merkki virhetoiminnosta.

- Kaikki Bluetooth-laitteet on hyväksyttävä Bluetooth SIG -elimen määrittämillä menetelmillä sen varmistamiseksi, että ne täyttävät Bluetooth-standardin vaatimukset. Vaikka Bluetooth-standardin vaatimukset täyttyvät, toimintotavat voivat poiketa tai et ehkä pysty siirtämään dataa yksittäisen laitteen ominaisuuksista riippuen.

- Käytettäessä ohjelmaa kuten peliä äänen toisto ei ehkä vaihdu Bluetooth-äänilaitteen ja sisäänrakennetun kaiuttimen välillä, kun yhteys laitteeseen muodostetaan tai katkaistaan. Jos näin käy, lopeta ohjelma ja käynnistä laite uudelleen. Voit välttää ongelman vaihtamalla äänilaitetta ennen ohjelman käynnistämistä.

- Ohjelmien kuten pelien äänet voivat kuulua viiveellä toistettaessa taulutietokoneeseen yhteydessä olevista Bluetooth-äänilaitteista. Jos näin käy, toista ääni sisäänrakennetusta kaiuttimesta tai kytke äänilaite taulutietokoneen kuulokeliitäntään.

- Jos katkaiset yhteyden Bluetooth-äänilaitteeseen ohjelman kuten pelin ollessa käynnissä, ohjelma ei ehkä enää toimi oikein. Jos näin käy, lopeta ohjelma ja käynnistä taulutietokone uudelleen.

## Bluetooth-turvallisuus

Langaton Bluetooth-tekniikka sisältää todentamistoiminnon, jonka avulla voi määrittää, kenen kanssa vaihdat tietoja. Todentamistoiminnolla voit estää nimettömiltä Bluetooth-laitteilta pääsyn taulutietokoneeseen. Kun kaksi Bluetooth-laitetta muodostaa yhteyden, molempiin rekisteröitäviin laitteisiin pitäisi määrittää yhteinen pääsykoodi (todentamiseen vaadittava salasana). Kun laite on rekisteröity, pääsykoodia ei tarvitse syöttää uudelleen.
Toiset Bluetooth-laitteet havaitsevat taulutietokoneen vain, kun se on asettu sallimaan havaitsemisen sellaisille laitteille. Voit asettaa, kuinka kauan taulutietokone on havaittavissa tai sallitaanko vastaanotto yhteyden muodostamisen jälkeen.
Läheisiä aiheita
Tekniset tiedot